টেস্ট ক্রিকেটে তার ব্যাটিং গড় ৩০-এর কাছাকাছি। আঠারো বছর বয়সে ১৯৯৬-৯৭ মৌসুমে তিনি টেস্ট ক্রিকেটে নিউজিল্যান্ডের পক্ষ হয়ে অভিষিক্ত হন ও সর্বকনিষ্ঠ খেলোয়াড়ের মর্যাদা পেয়ে আসছেন। বর্তমানে তিনি নিউজিল্যান্ডের সবচেয়ে বেশি ১১২টি টেস্ট খেলায় অংশগ্রহণ করেছেন। এছাড়াও তিনি নিউজিল্যান্ডের হয়ে ২০০৭ ও ২০১১ সালে অধিনায়কত্ব করেছেন।

২০০৫ সালে ড্যানিয়েল ভেট্টোরি নিউজিল্যান্ডের পক্ষে দ্রুততম সময়ে টেস্ট সেঞ্চুরি করার গৌরব অর্জন করেন। এরফলে, ১৯৬৯ সালে ব্রুস টেলরের রেকর্ড ভেঙ্গে ফেলেন তিনি। ২০০৯ সালে শ্রীলঙ্কায় অনুষ্ঠিত টেস্ট খেলায় তিনি ৩০০ উইকেট লাভ করেন। এরফলে স্ব-দেশীয় রিচার্ড হ্যাডলি’র পর দ্বিতীয় বোলার হিসেবে তিনি এ মাইলফলক অতিক্রম করেন। এছাড়াও তিনি বর্তমানে নিউজিল্যান্ডের সবচেয়ে বেশি একদিনের আন্তর্জাতিক ক্রিকেটে উইকেট সংগ্রহকারী।

টেস্টে তিনি নয়বার শেন ওয়ার্নের শিকারে পরিণত হন। তন্মধ্যে পার্থে তিনি ৯৯ রানে আউট হয়েছিলেন। এছাড়াও, ২০০৯-১০ মৌসুমে ডুনেডিনে অনুষ্ঠিত প্রথম টেস্টে পাকিস্তানের বিপক্ষে ৯৯ রানে আউট হয়েছিলেন। এ রান করার সময় ৮নং ব্যাটসম্যান হিসেবে তিনি বিশ্বরেকর্ডের দ্বারপ্রান্তে ছিলেন।

প্রারম্ভিক জীবন
খেলোয়াড়ী জীবন
সম্মাননা
ব্যক্তিগত জীবন